Jesus Karrera

Jesus Karrera, jaiotzez Jesús Pablo Carrera Olaskoaga, (Hondarribia 1911ko abuztuaren 17a - Alcalá de Henares 1945eko urtarrilaren 16a) buruzagi politiko, sindikalista eta gudaria izan zen.

 Ibilbidea 
Igeltseroa zen lanbidez eta 20 urte zituela UGT sindikatuan kidetu zen, beranduago Alderdi Komunistan. Irungo gaztedi komunisten artean paper garrantzitsua izan zuen. SOV-UGT sindikatuaren buru izendatuta izan zen, Gipuzkoako zuzendaritza batzordeko bokala.

 Gerra Zibila 
Gerra hastean Gernikako Arbola batailoi komunistan sartu zen, miliziano gisa. 1937ko urtarrilean berriz, batailoiaren komandante bilakatu zen. Iparraldeko frontean jasandako porroten ondoren, Bartzelonan bukatu zuen 1938an, defentsa antiaereoan.

 Ihesa eta artekari lanak 
Frantziako hainbat kontzentrazio-esparruetatik pasa zen, Alderdi Komunistak handik erreskatatu arte. Baionan artekari gisa aritu zen, barneko Alderdi Komunistarekin harremanetan. Azkenik, 1941ean muga gurutzatu zuen eta barneko alderdiaren idazkari nagusia bilakatu zen.

 Harrapaketa 
1943an frankistek Carrera harrapatu zuten, bi alderdikiderekin batera. Ia bi urteko itxieran torturak jasan ondoren, 1945eko urtarrilean fusilatu zuten, Alcalá de Henaresen. Bere gorpua hiri horretan berean lurperatu zuten.

 Exhumazioa 
2018an Jesús Carreraren ondorengoek desobiratzea lortzeko tramiteak hasi zituzten.La exhumación de Jesús Carrera Olascoaga, cada vez más cerca El Diario Vasco 2018-05-13 Hilabete batzuk geroago gorpua exhumatu eta Hondarribiko hilerrian lurperatu zuten.Los restos del dirigente del PCE Jesús Carrera descansan en Hondarribia Naiz 2018-07-28

 Dokumentala 
2024an Aitor Baztarrika Oka Jesus Karrerari buruzko dokumentala egin zuen, Hondarribiko gorria.https://www.berria.eus/bizigiro/dokumentala-ikusten-duen-orok-jesus-carreraren-bizitza-ezagutuko-du_2125270_102.html

 Erreferentziak 

 Kanpo estekak 
  Memoria histórica Exhumados en Alcalá los restos del dirigente comunista vasco Jesús Carrera Olascoaga RTVE 2018-06-16
  MEMORIA HISTORICA: JESUS CARRERA OLASCOAGA

Kategoria:Hondarribiarrak
Kategoria:Euskal Herriko sindikalistak
Kategoria:Euskal Herriko komunistak
Kategoria:Espainiako Alderdi Komunistako politikariak
Kategoria:Eusko Gudarosteko buruzagi militarrak
Kategoria:Exekutatutako euskal herritarrak
Kategoria:Fusilatuak